余香凝

余香凝，係香港女藝人，2011年開始做模特兒，屬天下一將士藝人旗下，拍過唔少廣告，2016年開始參演電影，憑出道作品《骨妹》入圍第36屆香港電影金像獎最佳新演員提名。2017年佢加入樂壇，推出頭一隻派台歌《你愛的人上》。

個人生活
余香凝個妹係模特兒余潔瀅。

余香凝曾經同演員陳家樂拍拖，兩人喺2014年拍港台電視劇合作嗰陣撻著，陳家樂重認定佢係結婚對象。但係喺2018年6月14號，余香凝被揭發一腳踏兩船，更被記者目擊佢主動送上門連日喺男家過夜，受到非議，被唔少網民辱罵。事發後佢承認已同陳家樂分手，不過就唔認有「偷食」。

2020年10月余香凝被傳未婚懷孕，佢當初對呢個傳聞唔回應，之後就公佈佢將會喺同年11月同圈外男友結婚，但就無回應到係咪大咗肚，到12月底先至對外公佈自己有咗。2021年5月，佢生咗個囡，計返日子間接證實咗未婚大肚嘅傳聞。

佢嘅興趣係行山。

事件
2017年3月13號，余香凝揸車喺吐露港公路俾另一架車撞，佢傷咗鼻骨同左邊面，唔算太嚴重。

演出

電影
2017年：《骨妹》 飾 張靈靈
2017年：《以青春的名義》 飾 李菁
2018年：《3個綁匪7條心》 飾 Jenny
2018年：《逆流大叔》 飾 Dorothy
2018年：《非同凡響》 飾 錢思穎
2018年：《翠絲》 飾 佟碧兒
2019年：《你咪理，我愛你！》
2019年：《生前約死後》飾 美思
2020年：《BABY復仇記》
2022年：《心裏美》飾 Miss Lee
2022年：飾 余雁飛
2022年：飾 Cate
2022年：《緣路山旮旯》飾 Melanie
2023年：《殘影空間》飾 Klaudia
2023年：《死屍死時四十四》

電視劇
2014年：／ 飾 夏雪琪
2014年：《我的家庭醫生》— 食戒 演出
2015年：《監警有道》 飾 Jennifer
2017年：《申訴II》— 記失 演出
2018年：《那些年 那些歌II》— 陳百強篇 演出
2018年：《運輸背後》— 出路 飾 Meg
2022年：《競爭之合謀有罪》 飾 楊眉

電視劇
2017年：《短暫的婚姻》 飾 阿敏
2019年：《仇老爺爺》 飾 大學生
2020年：《地產仔》 飾 Cat Lok
2020年：《暖男爸爸》飾 余超瓊

節目演出
2018年：《Close噏》
2020年：《有酒今晚吹》
2020年：《辣伙頭·開火》
2022年：《金像玩家》
2022年：《你是我的後援會》
2022年：《天生食材必有用》

獎項

音樂
2017年度
2017年度叱咤樂壇流行榜頒獎典禮 - 叱咤樂壇生力軍 銅獎
2020年度
2020勁歌金曲優秀選第一回 - 得獎歌曲《無得比》

電影

香凝
香港女模特兒
香港電影女演員
香港女歌手
聖母無玷聖心書院舊生